Ugljan

Ugljan er ei øy i Adriahavet ved kysten av Kroatia, nordvest for øya Pašman og søraust for Rivanj og Sestrunj. Ho har eit areal på 50,21 kvadratkilometer, ei lengd på 22 km og er opp til 3,8 km brei. Det bur 5 666 menneske på øya (2021).

Administrativt er øya delt mellom tre kommunar. Den nordlege halvparten er administrert av kommunen Preko, som og omfattar småøyane Rivanj, Sestrunj og Ošljak. Kommunen Kali ligg mot sør, og den sørlegaste delen av øya er administrert av kommunen Kukljica.

Mellom øya og fastlandet ligg Zadarsundet, og ho er forbunde med øya Pašman av ei bru over Ždrelacsundet. Kalkstein er den dominerande bergarten på øya, som er dekt av krattskog, medan dolomittområdet er jordbruksland. Rundt øya ligg dei større vikene Muline i nordvest, Lamjana Vela og Lamjana Mala i søraust. Austsida av øya går slakt ned mot sjøen.

Ugljan er ei av dei tettast folkesette øyane i Kroatia. Alle busetnadane (Preko, Ugljan, Lukoran, Sutomišćica, Poljana, Kali og Kukljica) ligg langs den oppdyrka austkysten på øya. Her vert det stort sett dyrka oliven, fiken og vindruer. Det går ei ferjerute frå Preko til Zadar.

Øya vart først nemnd med dagens namn i 1325, men ho har vore busett sidan neolittisk tid. Ho var tett folkesett alt under romartida, særleg dei nordvestlege delane der det ligg store romerske ruinar av antikke bygningar. Dagens busetnadar går tilbake til mellomalderen.

Folketal
Folketalet på øya ved dei siste folketeljingane, fordelt på kommunane, var:

   Folketal 2001  Folketal 2011  Folketal 2021 Preko kommune  3 783  3 297  3 453 Kali kommune  1 731  1 638  1 585 Kukljica kommune  650  714  628 Øya Ugljan  6 164 6 049 5 666

Dei største tettstadene på øya var:

   Kommune  Folketal 2001  Folketal 2011  Folketal 2021 Kali  Kali  1 731  1 638  1 585 Preko  Preko  1 351  1 286  1 250   Preko  1 316  1 278  1 024 Kukljica  Kukljica  650  714  628   Preko  492  503  478   Preko  354  336  380   Preko  270  294  321

Merknader

Kjelder
Referansar

Bakgrunnsstoff
 croatia.hr
ugljan.hr
Kukljica

Kategori:Øyar i Kroatia